Վիեննայի Գիծեր

Վիեննայի Գիծերը (գերմ. Wiener Linien, Վինըր Լինիըն), Վիեննայի փոխադրամիջոցի ընկերութիւն մըն է․ իրենց կը պատկանին գրեթէ բոլոր փոխադրական միջոցները՝ բացի արագ երկաթուղիներէն (Schnellbahn), որոնք քաղաքին մէջը կը գործեն:  


== Ընկերութեան թուանշաններ ==


=== Ճամբորդներու տարեկան թիւ ===
(Աղբիւր՝ )


== Գիծեր ==
Վիեննայի Գիծերու տակ կը գործէն ընդհանուր 160 գետնուղիի, ճամբու երկաթուղիի եւ հանրակարգի գիծեր: 


=== Գետնուղի ===

Վիեննան ունի 5 գետնուղիի գիծեր՝ U1, U2, U3, U4, U6: Անունները կ'ըսուին հետեւեալ ձեւով՝ «Ու» եւ թիւը, օրինակ U1 կ'ըսեն U-Eins («Ու-Այնց», հայերէնով՝ «Ու-մէկ»): U1-ը ամենէ երկար գիծն է՝ 19,2 քմ.: 
U1 Օպերլա ↔ Լէօփօլտաու
U2 Զէշթաթ ↔ Քարլզփլաց (2027-էն սկսեալ՝ Զէշթաթ ↔ Մացլայնստօրֆըր Փլաց)
U3 Օթագրինկ ↔ Սիմըրինկ
U4 Հիւթըլտօրֆ ↔ Հայլիկընշթաթ
(2025-էն սկսեալ՝ U5 Ֆրանխփլաց ↔ Քարլզփլաց)
U6 Զիպընհիրթըն ↔ ՖլօրիտստօրֆԱյս գիծերը 109 կայաններ եւ 83,8 քմ. երկարութիւն ունին: Բոլոր գետնուղիի կայանները վերելակ ունին: 2019-ին 459,8 միլիոն անձեր գործածեցին Վիեննայի գետնուղիները:


=== Թրամուէյ ===
Վիեննա կան 28 ճամբու երկաթուղիներու գիծեր, 1076 կայաններ եւ ընդհանուր 225,4 քմ. գիծերու երկարութիւն: Թիւ 11-ը ամենէ երկար գիծն է՝ մոտաւորապէս 13,2 քմ.:

Ճամբու երկաթուղիները անուանելու համար կար կանոնաւոր ձեւ որը կապ ունի «Մատանիի» (Ring) հետ (Մատանին կլոր ճամբայ մըն է որ մօտաւորապէս կը համապատասխանի Ներքին Քաղաքի հին պարիսպներու հետ)՝

1-20 թիւերը՝ Մատանիէն դուրս քշող գիծեր
21-99 թիւերը՝ Մատանիէն սկսեալ դէպի դուրս քշող գիծեր
A-Z տառերը՝ Մատանիէն դուրս սկսող, բայց նաեւ Մատանիի վրայէն քշողՍակայն տարիներու ընթացքին փոփոխութիւններու պատճառով այս ձեւը դարձաւ անօրէն, օրինակ թիւ 1 եւ 2 գիծերը A-Z տառ մը չունին, մանաւանդ որ անոնք Մատանիի վրայէն ալ կը քշեն:


=== Հանրակառք ===
Վիեննայի Գիծերու տակ գործող կան 127 հանրակառքի գիծեր: Այս գիծերը 4291 կայաններ եւ ընդհանուր 860,5 քմ. երկարութիւն ունին:
Հանրակառքերու անունը կը բաղկանայ թիւով եւ A կամ B տառերով, օրինակ՝ 46A:


=== Գիշերային գիծեր ===
Գիշերը կը գործէն հանրակառքերու այլ գիծեր, որոնց անունները «N» տառով կը սկսին, օրինակ՝ «N46»: Շաբաթավերջի գիշերները գետնուղիներն ալ կ'աշխատին, սակայն 2020-էն ի վեր քովիտ-19-ի պայմաններու պատճառաւ գետնուղիները գիշերները չեն գշեր: 


== Այլ տեղեկութիւններ ==


=== Մայիս 1 ===
1913-1998 Մայիս 1-ին բոլոր փոխադրական միջոցները մինչեւ 13:30 կան 14:00 չէին քշէր, որպէսզի վարորդներուն առիթ տրուի Աշխատանքի տօնի միջոցարումներուն մասնակցելու: Ընդհանրապէս առաջին կառքը, թրամուէյի կամ հանրակառքի, զարդարուած կ'ըլլար կանանչ, ծաղիկներով եւ Վիեննայի դրօշով: Այս աւանդութիւնը դադրեցաւ 1934-1945 քաղաքական պայմաններու եւ համաշխարհային երկրորդ պատերազմի պատճառով: 1934-ին վարորդներու մէջ վեճ տեղի ունեցաւ, որովհետեւ անոնցմէ մաս մը կ'ուզէին կէսօրէ առաջ քշել, իսկ մաս մը ոչ: 
1998-ին քաղաքապէտարանը որոշեց փոխարդական միջոցներու լիօրուայ գործունէութիւնը Մայիս 1-ին, սակայն վարորդներու արուեստակցական միութիւնը դէմ էր այս որոշումին: Երկու կողմերը համաձայնեցան, թէ չորս անձնական փոխադրական միջոցներու ընկերութիւններ հանձն պիտի առնեն օրուայ գործունէութիւնը: Այդ տարին վերջին անգամ ըլլալով կառքեր զարդարուեցան:
1999-էն սկսեալ լիօրեայ գործունէութիւն կ'աշխատին վարորդները, սակայն արցակուրդի ժամկէտներով:


=== Թանգարան ===
Վիեննայի Գիծերը ունին «փոխադրական միջոցներու թանգարան Ռեմիս»-ը: Ան աշխարհի ամենէ մեծ ճամբու երկաթուղիներու թանգարանն է եւ ունի ամենէ մեծ պատմական կառքերու հաւաքածոն: Թանգարանը երկար ատեն միայն թէ ճամբու երկաթուղիներու թանգարան էր, սակայն 2014 ան վերաբացուեցաւ իբր փոխադրական միջոցներու թանգարան:


== Արտաքին յղումներ ==
Վիեննայի Գիծերու պաշտօնական էջ